Foto: FAH

NAKON što je hrvatski državni vrh žestoko reagirao na odluku suda Bosne i Hercegovine da se odredi jednomjesečni pritvor za deset bivših pripadnika Hrvatskog vijeća obrane (HVO) s područja Bosanske Posavine, kao i na samu činjenicu da su isti uhićeni pod sumnjom da su odgovorni za ratne zločine, Index se za komentar obratio političkom analitičaru Žarku Puhovskom.

> Uhićeni pripadnici HVO-a ostaju u zatvoru, evo za što ih optužuju iz Republike Srpske

Puhovski nam je kazao kako je uvjeren da cijela priča ide u krivom smjeru.

Tekst se nastavlja ispod oglasa

"Uvjeren sam da ovo ide u potpuno pogrešnom smjeru, jedina logika koju mogu prihvatiti je ta da se prvo podignu optužnice, a onda da se reagira. Bogu hvala da se makar i s zakašnjenjem sudi za ratne zločine. Ako se ustanovi da su optužnice lažne i besmislene, onda je logično da se pokrene reakcije, a ovdje kod nas se unaprijed pokreću.



Ovdje se pojavljuju apsurdne formulacije, da je nedopustivo da se sudi hrvatskim generalima i vojnicima, i potpuno neprihvatljiva formulacija da su to generali vojske članice NATO-a, kao da su one izvan međunarodnog sudovanja?

To su Amerikanci za sebe postigli, ali mnogi od nas su to smatrali pogrešnim, smatram da svatko mora biti eventualno kandidat za odgovaranje za ratne zločine, treba se raditi o kvaliteti optužnice, a ne da se skandalizira uhićenja i početak postupka", kaže nam Puhovski, te dodaje kako je siguran da će doći do zaoštravanja odnosa na relaciji Hrvatska-BiH.



"Sigurno će eskalirati ovo, Hrvatska ovo doživljava kao uvredu Plenkoviću, svima se ovdje radi o bilo čemu drugome, a ne suđenju za ratne zločine. To nikoga ne zanima, jesu li ti ljudi nevini, moguće da jesu, ali to će se ustanoviti kad bude poznata optužnica. Unaprijed se ovako ponašati, to je ispod elementarnih pretpostavki vladavine prava", zaključuje Puhovski za Index.